Som ung dro han til sjøs og ble skipskaptein. Han sluttet tidlig å seile og slo seg ned som kjøpmann og skipsreder i Skien. I tillegg til skipsrederi drev han trelasthandel, alminnelig butikkhandel og eide et stort brennevinsbrenneri på Lundetangen. Han eide en stor bygård, Altenburggården, der han bodde med sin familie, og eide også en av Århusgårdene utenfor Skien, som familien brukte som landsted. Videre eide han den store gården «Hospitalet». Rundt 1804 ble hans formue beregnet til mellom 20 000 og 30 000 riksdaler.